Document ID: 31987R1972

NEUVOSTON ASETUS (ETY) N:o 1972/87,
annettu 2 päivänä heinäkuuta 1987,
viinikaupan yhteisestä järjestämisestä annetun asetuksen (ETY) N:o 822/87 muuttamisesta
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen ja erityisesti sen 42 ja 43 artiklan,
ottaa huomioon komission ehdotuksen(),
ottaa huomioon Euroopan parlamentin lausunnon(),
ottaa huomioon talous- ja sosiaalikomitean lausunnon(),
sekä katsoo, että
asetuksen (ETY) N:o 822/87(), sellaisena kuin se on muutettuna asetuksella (ETY) N:o 1390/87(), 39 artiklassa säädetään niistä määräajoista ja niistä tarkoista säännöistä, jotka koskevat pöytäviinien pakollisen tislauksen suorittamista,
Kreikassa ilmenneitä pakollisen tislauksen suorittamista koskevia hallinnollisia ongelmia ei voida ratkaista ennen viinivuoden 1988/1989 loppua; tästä syystä on tärkeää pidentää mahdollisuutta poiketa yleisistä säännöistä kahden ylimääräisen viinivuoden ajan,
järjestelmän toteuttamisen yhteydessä on ilmennyt useita vakavia ongelmia; näitä ongelmia ei ole voitu ratkaista muutoin kuin antamalla komission tilapäisesti poiketa tietyistä säännöistä tislauksen tehokkaan suorittamisen mahdollistamiseksi; pakollisen tislauksen suorittamiseksi tehokkaasti ja tasapuolisesti olisi otettava jälleen käyttöön kolmen viinivuoden ajaksi siirtymäsäännökset, jotka antavat komissiolle mahdollisuuden vaarantamatta järjestelmän perustekijöitä säätää tarvittavista toimenpiteistä sellaisten mahdollisten ongelmien ehkäisemiseksi, jotka saattaisivat vaarantaa tislauksen suorittamisen,
markkinatilanne ja väkevöimisestä johtuvien budjettimenojen lisääntyminen huomioon ottaen on suotavaa, että komissio antaa asetuksen (ETY) N:o 822/87 20 artiklassa tarkoitetun väkevöimistä koskevan kertomuksen ennen vuotta 1990,
viimeaikaisten kokemusten perusteella on tarpeen tunnustaa yhteisön tasolla epävirallisten määritysmenetelmien käyttömahdollisuus, jos ne antavat takuut riittävistä tuloksista ja vastaavat erityisesti elintarvikkeiden tarkastuksessa tarvittavien yhteisön näytteenottomenettelyjen ja analyysimenetelmien käyttöön ottamisesta 20 päivänä joulukuuta 1985 annetun neuvoston direktiivin 85/591/ETY() säännöksissä tarkoitettuja vaatimuksia, ja tämän vuoksi on tarpeen muuttaa eri määritysmenetelmien käyttöjärjestystä,
tasapainon saavuttamiseksi viinialalla on annettu useita säännöksiä, jotka asettavat tiukkoja velvoitteita alalla toimiville; tulosten saamiseksi vaatimusten tasolle on välttämätöntä varmistaa, että lainsäädäntöä noudatetaan oikein; tarkastuksia on siten parannettava,
jäsenvaltioissa tarkastuksia tekevät tällä hetkellä monet elimet; tästä syystä niiden teho on rajallinen; säännösten rikkominen voidaan nykyisellään huomata vasta liian myöhään jälkitarkastuksissa, joita tekee Euroopan maatalouden ohjaus- ja tukirahasto (EMOTR); viinialalla on tapahtunut vuosina 1985 ja 1986 vakavia rikkeitä, mikä on vaikuttanut ainakin lyhyellä aikavälillä kielteisesti kulutukseen, ja
tästä syystä on välttämätöntä rikkeiden mahdollisesti aiheuttamien kustannusten ja markkinoille koituvien haitallisten vaikutusten estämiseksi täydentää yhteisön viinitilarekisterin laatimiseen tähtäävää toimintaa perustamalla suppea viinialan tarkastukseen erikoistuneiden tarkastajien ryhmä, jonka tehtävänä on komission tasolla varmistaa kaikin tarvittavin keinoin, myös jäsenvaltiossa tehtäviin tarkastuksiin osallistumalla, yhteisön säännösten yhdenmukainen noudattaminen,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 822/87 seuraavasti:
1) Korvataan 20 artiklan 2 kohta seuraavasti:
"2. Komissio antaa neuvostolle ennen 1 päivää syyskuuta 1989 kertomuksen 1 kohdassa tarkoitetun tutkimuksen tuloksista tarvittaessa aiheellisine ehdotuksineen. Neuvosto päättää näistä ehdotuksista määräenemmistöllä ja ilmoittaa vuonna 1990 ne toimenpiteet, jotka toteutetaan 18 artiklan 1 kohdassa tarkoitettujen tuotteiden luonnollisen alkoholipitoisuuden tilavuusprosentteina kohottamiseksi."2) 39 artiklassa:
a) Korvataan 10 kohta seuraavasti:
"10. Tästä artiklasta poiketen, viinivuosina 1985/1986, 1986/1987, 1987/1988 ja 1988/1989 pakollinen tislaus voidaan suorittaa Kreikassa erityissäännöksin ottaen huomioon kyseisessä maassa havaitut ongelmat erityisesti hehtaarituotosten tuntemuksessa. Nämä säännökset annetaan 83 artiklassa säädettyä menettelyä noudattaen.
Neuvosto voi päättää määräenemmistöllä komission ehdotuksesta edellä olevan poikkeuksen jatkamisesta jos vaikeuksia ilmenee viinivuoden 1988/1989 jälkeen."b) Korvataan 11 kohta seuraavasti:
"11. Jos viinivuosien 1987/1988, 1988/1989 ja 1989/1990 aikana ilmenee ongelmia, jotka voivat vaarantaa 1 kohdassa tarkoitetun pakollisen tislauksen toteutumisen tai sen tasapainoisen suorittamisen, tarvittavista toimenpiteistä tislauksen tehokkaan suorittamisen varmistamiseksi säädetään 83 artiklassa säädettyä menettelyä noudattaen.
Nämä toimenpiteet:
a) eivät voi koskea tässä artiklassa annettuja säännöksiä, jotka koskevat:
- jakautumista eri tuotantoalueiden kesken,
- viiteviinivuosia,
- tislatun viinin hintaa;
b) voivat sisältää mukautuksen 3 kohdan kolmannen alakohdan ensimmäisessä luetelmakohdassa tarkoitettuun 85 prosentin prosenttimäärän ainoastaan, jos tietyn viinivuoden aikana pöytäviinin tavanomaisen saatavuuden ja käytön suhde muuttuu huomattavasti 3 kohdan kolmannessa alakohdassa tarkoitettuihin viiteviinivuosiin verrattuna."3) Korvataan 74 artikla seuraavasti:
"74 artikla
1. Vahvistetaan 83 artiklassa säädettyä menettelyä noudattaen:
a) määritysmenetelmät, joilla voidaan määritellä 1 artiklassa tarkoitettujen tuotteiden koostumus, sekä säännöt sen määrittelemiseksi, onko nämä tuotteet käsitelty sallittujen enologisten käytäntöjen vastaisesti;
b) tarvittaessa sellaisten aineiden enimmäismäärät, jotka osoittavat tiettyjen enologisten käytäntöjen käytön, sekä määritystulosten vertailutaulukot.
2. Kuitenkin silloin, kun yhteisön määritysmenetelmiä tai 1 kohdassa tarkoitettuja sääntöjä ei ole vahvistettu kyseisestä tuotteesta etsittävien aineiden löytämiseksi ja niiden määrän määrittelemiseksi, sovelletaan:
a) kansainvälisen viiniviraston (IWO) yleiskokouksen hyväksymiä määritysmenetelmiä, jotka se on julkaissut
tai
b) jos soveltuvaa määritysmenetelmä ei ole mainittu a alakohdassa, sellaista määritysmenetelmää, joka vastaa Kansainvälisen standardisointijärjestön (ISO) suosittamia vaatimuksia,
tai
c) jos soveltuvaa määritysmenetelmää ei ole mainittu a ja b alakohdassa tarkkuutensa, toistettavuutensa ja uusittavuutensa vuoksi:
- kyseessä olevan jäsenvaltion hyväksymää määritysmenetelmää
tai
- tarvittaessa mitä tahansa muuta asianmukaista määritysmenetelmää.
3. Edellä 1 kohdassa tarkoitettuja yhteisön määritysmenetelmiä vastaavina pidetään sellaisia automatisoituja määritysmenetelmiä, joita käytetään yhteisön menetelmien sijasta, jos on todettu 83 artiklassa säädettyä menettelyä noudattaen, että saadut tulokset ovat tarkkuudeltaan, toistettavuudeltaan ja uusittavuudeltaan vähintään saman tasoisia kuin vastaavalla yhteisön menetelmällä saadut tulokset."4. Korvataan 79 artiklan 2 kohta seuraavasti:
"2. Neuvosto päättää määräenemmistöllä komission ehdotuksesta tarvittavista toimenpiteistä yhteisön säännösten soveltamiseksi yhdenmukaisesti viinialalla, erityisesti valvonnan ja jäsenvaltioiden 1 kohdan neljännessä alakohdassa tarkoitettujen viranomaisten välisten suhteiden osalta.
Parantaakseen valvontaa neuvosto antaa samaa menettelyä noudattaen 31 joulukuuta 1987 mennessä tätä parantamista sekä sellaisen yhteisön rakenteen luomista koskevat yleiset säännöt, jolla varmistetaan komission erikoistarkastajille keinot puuttua asiaan yhteistyössä kansallisten viranomaisten kanssa.
Nämä säännöt sisältävät tarkastusten parantamiseen liittyvät tavoitteet ja edellytykset sekä tarvittaessa erityiset rahoitusta koskevat säännöt."
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Asetuksen 1 artiklan 2 b kohtaa sovelletaan 1 päivästä syyskuuta 1987.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 2 päivänä heinäkuuta 1987.

Labels: 0
18
17
6